**REPUBLIKA HRVATSKA**

**MINISTARSTVO REGIONALNOGA RAZVOJA**

**I FONDOVA EUROPSKE UNIJE**

***BILJEŠKE UZ FINANCIJSKE IZVJEŠTAJE ZA 2022. GODINU***

***Glava 06105***

Ministarstvo regionalnog razvoja i fondova Europske unije osnovano je temeljem Zakona o ustrojstvu i djelokrugu ministarstava i središnjih tijela državne uprave (N.N. 150/11) od 22.12.2011 godine.

Vlada RH je dana 30.11.2018. godine donijela Uredbu o prestanku važenja Uredbe o osnivanju Agencije za regionalni razvoj, te prestanku rada ARR od 1. siječnja 2019. godine. Sve poslove i imovinu, financijska sredstva preuzima MRRFEU (čl.29.st.1 Zakona o ustrojstvu i djelokrugu rada ministarstava i drugih središnjih tijela državne uprave N.N. 113/18).

# BILJEŠKE O PRIHODIMA I RASHODIMA, PRIMICIMA I IZDACIMA

**Prihodi poslovanja**

|  |  |
| --- | --- |
| Šifra 6 | Ukupni prihodi poslovanja Ministarstva za izvještajno razdoblje iznose 580.435.198 kn, što je za 11% manje u usporedbi s prethodnom godinom. Razlog manje ostvarenih prihoda vezan je za 187 mil.kn manje prihoda iz proračuna, koji su najvećim dijelom u korelaciji s manjim rashodima vezanim uz sufinanciranje EU projekata. |

|  |  |
| --- | --- |
| Šifra 63 | Pomoći iz inozemstva i od subjekata unutar opće države u strukturi ukupnih prihoda sudjeluju s 64%, dok je u 2021. udio bio 57%.Cjelokupni iznos pomoći odnosi se na pomoći EU iz Europskog fonda za regionalni razvoj, Instrumenata europskog gospodarskog prostora, te IPA prekograničnih programa. 60 % pomoći ima karakter kapitalne pomoći financiranje programa, dok se 40% odnosi na tekuće pomoći–financiranje zajedničkog tehničkog tajništva. Pored programa Konkurentnost i kohezija kao najvećeg programa, Ministarstvo provodi i programe teritorijalne suradnje IPA. |

|  |  |
| --- | --- |
| Šifra 64 | Prihodi od imovine ostvareni su i iznosu od 2.675 kn s naslova pozitivnih tečajnih razlika na prekograničnim programima IPA . |

|  |  |
| --- | --- |
| Šifra 66 | Prihodi od prodaje proizvoda i robe te pruženih usluga iznose svega 42.239 kn i iznose svega 73% od prošlogodišnjeg iznosa i odnose se isključivo na prihode od pružanja usluga u internom kafiću ministarstva. |

|  |  |
| --- | --- |
| Šifra 67 | Prihodi iz proračuna iznose 36% ukupnih prihoda , a odnose se na prihode za financiranje rashoda poslovanja od 576,2 mil. kn, dok 720.545 kn otpada na prihode za nabavu nefinancijske imovine. Iznos prihoda za nabavu nefinancijske imovine za 70% je povećan u usporedbi sa 2021 godinom, budući da je došlo do povećanih izdataka za licence i osobito za nabavku računalne opreme. Prihodima iz proračuna najvećim dijelom financirani su rashodi za sufinanciranje EU projekata 278 mil. kn. |

**Rashodi poslovanja**

|  |  |
| --- | --- |
| Šifra 3 | Ukupni rashodi poslovanja u izvještajnom razdoblju ostvareni su u iznosu od 1.576.878.199 kn, što predstavlja smanjenje za 13% u odnosu na visinu rashoda iz 2021. godine. Razlog smanjenja rashoda krije se u činjenici što je došlo do smanjenja kapitalnih pomoći unutar općeg proračuna (sufinanciranje EU projekata), zatim naknada građanima i kućanstvima (otočni prijevoz), kao i do smanjenja materijalnih rashoda poslovanja. |

|  |  |
| --- | --- |
| Šifra 31  | Rashodi za zaposlene ostvareni su u iznosu od 92,6 mil. kn što je povećanje od 4,7% u odnosu na 2021. godinu. Razlog povećanja rashoda je povećanje osnovice za 4% i 6%, te 0,5% za navršene godine staža, te prekovremenih sati i pasivnog dežurstva, kao i povećanje samog broja službenika. Rashodi za zaposlene predstavljaju 5,9% ukupnih rashoda i to kao: * plaće za redovan rad u iznosu od 78,3 mil. kn (Šifra 3111),
* ostale rashode za zaposlene u iznosu od 2,3 mil. kn: dar djeci do 15 godina, jubilarne nagrade, regres, božićnica, otpremnine, doprinosi na plaće u iznosu od 12 mil. kn (Šifra 3132).
 |

Prosječan broj zaposlenih na osnovi stanja krajem mjeseca iznosi 488 službenika, dok je na bazi sati rada 444 . Evidentan je trend laganog povećanja broja službenika (2,3%), prelaskom iz drugih institucija javnog sektora.

|  |  |
| --- | --- |
| Šifra 32 | Materijalni rashodi ostvareni su u iznosu od 55 mil. kn, te su za 16% smanjeni u usporedbi s ostvarenjem za 2021 godinu. Uštede su ostvarene u iznosu od 10 mil. kn u odnosu na 2021. godinu, prvenstveno na intelektualnim uslugama. |

|  |
| --- |
| Materijalni rashodi sudjeluju sa 3,5% u ukupnim rashodima ministarstva. |
| Troškovi zaposlenih i materijalni rashodi čine 9,4% ukupnih rashoda, što je pozitivan pokazatelj s gledišta učinkovitosti administrativnog osoblja, te je ispod standardiziranog za tehničku pomoć od 10%.Na naknade troškova zaposlenima otpada iznos od 5,9 mil.kn (glavnina se odnosi na službena putovanja tehnička pomoć, IPA prekogranični projekti; naknade za prijevoz i rad na terenu, stručno usavršavanje ). Rashodi su povećani za 87% u odnosu na 2021. godinu, osobito službena putovanja, uslijed prestanka pandemije . |
| Rashodi za materijal i energiju iznose 3,2 mil. kn, ostvarenje je za 7% veće u odnosu na visinu iznosa za 2021. godinu, kao posljedica rasta cijena. |
| Najznačajniji dio otpada na energiju, zatim uredski materijal i ostale materijalne troškove.  |
| Rashodi za usluge iznose 41,4mil. kn , te su za 28% manji u odnosu na visinu iz 2021. godine. Najveći iznosi odnose se na intelektualne usluge 15,4 mil kn te su smanjene za 47%. |
| Komunalne usluge iznose 1 mil. kn i za 45% su manje od nivoa iz 2021. godine, budući da je došlo do direktnog fakturiranja na ministarstvo, umjesto preko zakupodavca za poslovni prostor. |
| Zakupnine i najamnine od 12,4 mil. kn za 4% povećane u odnosu na 2021. godinu, budući da su u 2021. godini postojala odobrenja dobavljača. |
| Usluge tekućeg i investicijskog održavanja na nivou su ostvarenja za proteklu godinu. |
| Rashodi za usluge promidžbe i informiranja povećane su za 89% u odnosu na 2021., zbog nove financijske perspektive 2021-2027. godine. |
| Rashodi za usluge telefona, pošte i prijevoza na nivou su ostvarenja za 2021. godine. |
| Računalne usluge smanjene su za 78% kao posljedica isteka ugovora o održavanju računalnih aplikacija. |
| Ostale usluge smanjene su za 20% u odnosu na nivo rashoda iz 2021. godine. |
| Ostali nespomenuti rashodi poslovanja povećani su za 5 puta. Najviše za naknade troškova sudskih postupaka iz ranijih razdoblja i troškova reprezentacije (Dani regionalnoga razvoja). |

|  |  |
| --- | --- |
| Šifra 34 | Financijski rashodi ostvareni su u iznosu od 1,2 mil. kn , a glavnina se odnosi na zatezne kamate po izgubljenim sporovima iz ranijih razdoblja. Bankarske usluge, točnije usluge HBOR-a za poslove u ime i za račun ministarstva. |

|  |  |
| --- | --- |
| Šifra 35 | Subvencije od 140 mil. kn vezane su za subvencije trgovačkim društvima, poljoprivrednicima i obrtnicima u okviru aktivnosti: Poticanje otočnog gospodarstva, odnosno izvornih otočnih proizvoda, te subvencije iz EU sredstava. Iznosi subvencija povećan je za 63% u odnosu na 2021 godinu. |

|  |  |
| --- | --- |
| Šifra 36 | Pomoći unutar opće države i u inozemstvo iznose 1.149 mil. kn, te predstavljaju smanjenje od 20 % u odnosu na 2021. kao posljedica dodjele sredstava jedinicama lokalne i područne samouprave iz proračunskih sredstava, odnosno temeljem prijenosa EU sredstava. Smanjenje je najvećim dijelom posljedica manjeg iznosa rashoda na poziciji sufinanciranje EU projekata iz nacionalnih sredstava. |

|  |
| --- |
| Udio ove vrste rashoda u ukupnim rashodima iznosi 73%, a odnose se na pomoći unutar općeg proračuna (kapitalne i tekuće) 362 mil .kn. Smanjenje od 34% u odnosu na 2021.,osobito kapitalnih pomoći (sufinanciranje EU projekata). Pomoći proračunskim korisnicima drugih proračuna 36 mil kn , smanjeno je na tek 30% iznosa iz 2021. godine. |
| Pomoći temeljem prijenosa EU sredstava smanjene su za 5% u odnosu na 2021., došlo je do realizacije programa ITU mali i veliki gradovi u okviru OPKK, te provedba IPA INTTERREG programa. Čak 560 mil. kn odnosi se na kapitalne pomoći, dok 135 mil kn čine tekuće pomoći. Kapitalne pomoći unutar opće države predstavljanju pomoći općinama i gradovima kroz projekte i programe regionalnog razvoja. |
| Ovdje svakako treba spomenuti projekte na otocima, razvoj potpomognutih područja, regionalni razvojni projekti, priprema i provedba EU projekata. Kroz spomenute projekte realizira se temeljna misija Ministarstva ravnomjerni regionalni razvoj, ove kategorije rashoda direktna su potpora gospodarskoj aktivnosti. |

|  |  |
| --- | --- |
| Šifra 37  | Naknade građanima i kućanstvima čine 1% ukupnih rashoda i na nivou su planiranog iznosa. Ova vrsta rashoda odnosi se na rashode u naravi kroz naknade vodoopskrbe jadranskih otoka. Iznos rashoda smanjen je za 34% kao posljedica prijelaz aktivnosti otočnog prijevoza u Ministarstvo mora, prometa. |

|  |  |
| --- | --- |
| Šifra 38 | Ostali rashodi u spomenutom razdoblju iznose 120,7 mil. kn ili 8% ukupnih rashoda. Najznačajniji dio odnosi se na kapitalne donacije neprofitnim organizacijama, kapitalne pomoći kreditnim i ostalim financijskim institucijama, te trgovačkim društvima u javnom sektoru, kapitalne donacije iz EU sredstava i kapitalne pomoći iz EU sredstava. |

|  |  |
| --- | --- |
| Šifra Z005  | Ostvareni su ukupni rashodi poslovanja u obračunskom razdoblju u iznosu od 1.577 mil. kn. Gotovo 70% ukupnih rashoda poslovanja odnosi se na *kapitalne pomoći* i na *kapitalne donacije*, što naglašava razvojni karakter proračunskih rashoda. |

|  |  |
| --- | --- |
| Šifra X001  | Višak prihoda poslovanja iznosi 3,6 mil. kn, kao posljedica bržeg rasta Prihoda od rasta rashoda poslovanja. |

|  |  |
| --- | --- |
| Šifra 96  | Obračunati nenaplaćeni prihodi poslovanja iznose 20.185.603 kn, a odnose se na sredstva refundacije iz EU fondova (izvor 559). |

|  |  |
| --- | --- |
| Šifra 9661  | Obračunati prihodi od prodaje robe i usluga iznose 55.088 kn. |

|  |  |
| --- | --- |
| Šifra 4 | Rashodi za nabavu nefinancijske imovine iznose 1,3 mil. kn, te su povećani za 41% u odnosu na prethodnu godinu. Najznačajniji dio ulaganja odnosi se na uredsku opremu 1,2 mil. kn, zatim komunikacijsku opremu 22 tisuće kn.  |

|  |  |
| --- | --- |
| Šifra Y002 | Manjak prihoda od nefinancijske imovine iznosi 1,3 mil. kn. |

|  |  |
| --- | --- |
| Šifra X678 | Ukupni prihodi i primici za izvještajno razdoblje iznose 1.580.435.198 kn. |

|  |  |
| --- | --- |
| Šifra Y345 | Ukupni rashodi i izdaci iznose 1.578.129.846 kn. |

|  |  |
| --- | --- |
| Šifra X005 | Ukupan višak prihoda i primitaka iznosi 2.305.352 kn . |

|  |  |
| --- | --- |
| Šifra 9221 | Preneseni višak prihoda i primitaka iznosi 34.509.713 kn. 9222 |

|  |  |
| --- | --- |
| Šifra X006 | Višak prihoda i primitaka za iduće razdoblje od 36.815.065 kn, dobiven je nakon što je višku prihoda i primitaka (Šifra X005) , pridodan preneseni višak prihoda i primitaka (Šifra 9221-9222) . |

|  |  |
| --- | --- |
| Šifra 11P | Stanje novčanih sredstava na početku izvještajnog perioda 0 kn. |

|  |  |
| --- | --- |
| Šifra 11-d | Ukupni priljevi na novčane račune i blagajne iznose 98.337.703 kn. |

|  |  |
| --- | --- |
| Šifra 11p | Ukupni odljevi s novčanih računa i blagajni iznose 98.337.703 kn. |

|  |  |
| --- | --- |
| Šifra11K | Stanje novčanih sredstava na kraju razdoblja iznosi 0 kn. |

# BILJEŠKE UZ BILANCU

**Imovina**

|  |  |
| --- | --- |
| Šifra B001 | Imovina iznosi 78.279.270 kn, što predstavlja smanjenje vrijednosti za 15% u odnosu na početak godine, isključivo kao posljedica smanjenja vrijednosti financijske imovine, tj. potraživanja za dane avanse (avansi su pravdani sa stvarnim troškovima), te amortizacijom nefinancijske imovine.Struktura imovine je sljedeća:* Nefinancijska imovina s udjelom od 6% vrijednosti,
* Financijska imovina s udjelom od 94% vrijednosti.

Struktura imovine promijenjena je u odnosu na početak godine u smislu većeg udjela financijske imovine. |

|  |  |
| --- | --- |
| Šifra B002 | Najznačajniji dio nefinancijske imovine odnosi se na proizvedenu dugotrajnu imovinu. Vrijednost građevinskih objekata nakon obračunate amortizacije iznosi 2.667.433 kn, a odnosi se na poslovni prostor u Splitu veličine 293m2. |

|  |  |
| --- | --- |
| Šifra 022 | Postrojenja i oprema najvećim dijelom odnose se na uredsku opremu i namještaj. Došlo je do smanjenja vrijednosti opreme u odnosu na početak godine, kao posljedica nabavke računalne opreme, ali i godišnje amortizacije korištene opreme. |

|  |  |
| --- | --- |
| Šifra 023 | Prijevozna sredstva u cestovnom prometu vrijednosti su 66.560 kn. U prosincu 2019. kupljen je rabljeni osobni automobil u iznosu 160.400 kn. Ministarstvo trenutno ima 4 automobila u svojem vlasništvu, dok putem operativnog leasinga koristi još 10 automobila. |

|  |  |
| --- | --- |
| Šifra 026 | Nematerijalna proizvedena imovina smanjena je za 3,4 mil. kn, kao posljedica obračunate amortizacije za 2022. godinu (ispravak vrijednosti) i iznosi 0 kn. |

|  |  |
| --- | --- |
| Šifra 1 | Financijska imovina iznosi 73 mil. kn,, te je za 12% smanjenje u odnosu na početak godine, a sastoji se od: Najveći iznos odnosi se na ostala potraživanja (Šifra 129)– dani predujmovi u iznosu od 26,7 mil. kn i to kao:* Potraživanje za predujmove dane iz Fonda za sufinanciranje EU projekata u iznosu od 25,8 mil kn. Za navedeno ustrojena je analitička evidencija u računovodstvenom sustavu MRRFEU.

Potraživanja za naknade koje se refundiraju 907.019 kn bolovanja na teret HZZO i ozlijede na radu. |

|  |
| --- |
| Potraživanja za prihode poslovanja iznose 37,2 mil. kn, što je povećanje za 18% vrijednosti s početka godine. Razlog leži u činjenici što su osjetno povećana potraživanja za pomoći od EU institucija. Potraživanje za dane zajmove iznosi 1,2 mil. kn i za 46% su smanjena u odnosu na početak godine (Šifra 13). |
| Potraživanja za zajmove vezana su uz kredite bivšeg Fonda za regionalni razvoj, čije vođenje je povjereno HBOR-u u ime i za račun Ministarstva. Krediti Fonda za regionalni razvoj temeljem Ugovora i pojedinačnih odluka Fonda. HBOR je zaključio ugovore s korisnicima kredita (jedinice lokalne područne, regionalne uprave i samouprave) kojima su regulirani uvjeti kredita: rok otplate 15 godine uključujući i poček od 3 godine, kamatna stopa 2,5% godišnje na infrastrukturne projekte, 4% godišnje za gospodarske projekte. |
| Namjena za ulaganja u osnovna sredstva i najmanji mogući iznos potrebnih obrtnih sredstava. HBOR je zaključio 32 ugovora o kreditu s korisnicima kredita, sveukupno 35,3 mil. kn, a isplaćeno je korisnicima 33,3 mil. kn.Preostala nedospjela glavnica iznosi 1.169.280 kn, dok je dospjeli iznos glavnice 1.397 kn, radi se o kašnjenju od svega par mjeseci, budući da HBOR provodi mjere naplate, za što postoje instrumenti osiguranja plaćanja. |

|  |  |
| --- | --- |
| Šifra 16 | Potraživanja za prihode iz proračuna najvećim dijelom vezana su za potraživanja za prihode iz proračuna, za sljedeće namjene:* 1,6 mil.kn. potraživanje za prihode po posebnim propisima (izvor 43),

Fond za razvoj otoka, Fond za razvoj brdsko-planinksih područja. * 4,2 mil. kn potraživanje za izvršene usluge FLC kontrola (izvor 31).
* 10,4 mil. kn potraživanja za sredstva EU (izvor 51) po programima IPA.
 |

|  |  |
| --- | --- |
| Šifra 19 | Rashodi budućeg razdoblja odnose se na obračunatu plaću za 12. mjesec 2022. u iznosu od 8.247.871 kn. |

#

#  Obveze i vlastiti izvori

|  |  |
| --- | --- |
| Šifra 2 | Ukupne obveze iznose 15,2 mil. kn i predstavljaju 19% ukupnih izvora sredstava, te su za 54% smanjene u odnosu na početak godine, kao rezultat izuzetno velikog podmirenja obveza tijekom 2022. godine. |

|  |  |
| --- | --- |
| Šifra 23 | Obveze za rashode poslovanja iznose 15,2 mil. kn .Najznačajnije obveze odnose se na obveze za predujmove iz EU fondova – pred-financiranje po projektima financiranim iz EU fondova 5,7 mil kn, , obveze za IPA predujmove, zatim obveze za jamčevne pologe. Ove obveze smanjene su za čak 45% u odnosu na početak godine. Obveze prema zaposlenicima 8,1 mil kn odnose se na obračunatu plaću za 12.mjesec 2022. godine. Na obveze za materijalne rashode odnosi se 0,7 mil.kn. |

# Obrazac obveze

|  |  |
| --- | --- |
| Šifra V001 | Obveze su na početku godine iznosile 32,8 mil kn. Početkom godine ministarstvo nije imalo dospjelih, a nepodmirenih obveza iz protekle godine |

|  |  |
| --- | --- |
| Šifra V002 | Tijekom 2022. godine stvorene su ukupne obveze u iznosu od 830,6 mil. kn. Najveći iznos otpada na ostale tekuće obveze 555,7 mil. kn, zatim obveze za zaposlene 94 mil. kn, obveze za kapitalne pomoći 56 mil kn, materijalne rashode 54 mil. kn, subvencije 44 mil. kn. |

|  |  |
| --- | --- |
| Šifra V004 | Ukupno su u izvještajnom razdoblju podmirene obveze u iznosu od 848,3 mil. kn. Što je uzrokovalo smanjenje obveza na kraju izvještajnog razdoblja. |

|  |  |
| --- | --- |
| Šifra V006 | Stanje obveza na dan 31.12.2022. godine iznosilo je 15,2 mil kn, što je smanjenje za 17,6 mil. kn u odnosu na stanje 01.01. 2022. godine. |

|  |
| --- |
| Obveze su redovito podmirivane o dospijeću, tako da ministarstvo nema dospjelih, a nepodmirenih obveza. Uobičajeni rokovi plaćanja iznose 30 dana od dana nastanka dužničko vjerovničkog odnosa. |

 **Vlastiti izvori**

|  |  |
| --- | --- |
| Šifra 9 | Vlastiti izvori iznose 63 mil. kn i odnose se na izvore iz proračuna i višak rezultata poslovanja. Na vlastite izvore otpada 81% ukupne pasive.Vlastiti izvore iz proračuna smanjeni su za 43 %, kao posljedica amortizacije imovine. Vrijednost vlastitih izvora smanjena je za 4,5 mil. kn u odnosu na početak godine, kao posljedica godišnje amortizacije nefinancijske imovine. |

|  |  |
| --- | --- |
| Šifra 92211 | Višak prihoda poslovanja u iznosu od 42.672.277 kn, rezultat je viška prihoda poslovanja tekuće godine i prenesenog viška iz ranijih godina. |

|  |  |
| --- | --- |
| Šifra 92222 | Manjak prihoda od nefinancijske imovine iznosi 5.857.212 kn.  |

|  |  |
| --- | --- |
| Šifra 922 | Ukupni višak prihoda iznosi 36.815.065 kn. |

|  |  |
| --- | --- |
| Šifra 96 | Obračunati su prihodi poslovanja u iznosu 20.185.603 kn, odnose se na obračunate pomoći od međunarodnih organizacija i tijela EU, te prihode od kamata na zajmove, te prihode od pruženih usluga. |

|  |  |
| --- | --- |
| Šifra 996 | Izvan-bilančni zapisi 1.120.265.637 kn – na ovoj poziciji evidentirane su bankarske garancije za uredno izvršenje ugovora, kao i jamčevni polozi te potraživanja za isplaćene predujmove. Vrijednosti instrumenata osiguranja plaćanja :bankarske garancije, police osiguranja i bianco zadužnice iznose ukupno 778 mil. kn. Potencijalne obveze po sporovima u tijeku procijenjene vrijednosti 8,3 mil. kn. Dužnički vrijednosni papiri RHMJ-A-A/SDA vrijednost 4,1 mil. kn. Tijekom 2015. godine izvršen je postupak posljednje zamjene dužničkih vrijednosnih papira za dionice poduzeća u vlasništvu RH, u vrijednosti od 3,6 mil. kn. |

|  |
| --- |
| U izvanbilančnim evidencijama nalaze se i potencijalni rashodi (dospijevaju u 2022. godini) na skupinama konta 363,366,381,382 koji zbog gotovinskog načela (konsolidacija na nivou države), nisu evidentirani kao obveze, ukupne vrijednosti 2,2 mil. kn.Vrijednost tuđe imovine koju koristi ministarstvo , namještaj od Croatia osiguranja u iznosu od 842.142 kn i automobili u leasingu 1,9 mil. kn. |

# BILJEŠKE UZ IZVJEŠTAJ O RASHODIMA PREMA *FUNKCIJSKOJ KLASIFIKACIJI*

Struktura rashoda prema funkcijskoj klasifikaciji je sljedeća:

1. *Ekonomski poslovi* 8% ukupnih rashoda, ovu skupinu čine rashodi Uprave za strateško planiranje, vodoopskrbe na otocima, te rashodi administracije i upravljanja Ministarstva. Povećan je relativni udio ove funkcijske skupine u ukupnim rashodima u odnosu na prethodnu godinu kada je iznosio 6%.
2. *Usluge unapređenja stanovanja i zajednice* predstavljaju 92% ukupnih rashoda,vezani su za djelatnosti regionalnog razvoja: Operativni program konkurentnost i kohezija, Razvoj potpomognutih područja, Regionalni razvojni projekti, Sufinanciranje EU projekata, Fond za kapitalne projekte na otocima, Fond za razvoj brdsko-planinskih područja. U ovu skupinu rashoda spadaju i rashodi IPA programa teritorijalne suradnje, zatim programi Razvoja otoka i priobalja. Preko ove funkcijske skupine rashoda ostvaruje se temeljna zadaća Ministarstva ravnomjeran regionalni razvoj svih dijelova Republike Hrvatske.

# BILJEŠKE UZ PROMJENE U VRIJEDNOSTI IMOVINE I OBVEZA

Promjene *obujma imovine* na strani *smanjenja* u ukupnom iznosu od 0,03 kn.

Smanjenje *obujma* nefinancijske imovine vezano je za utvrđeni manjak neotpisanog dijela nefinancijske imovine i to: dva projektora nabavljenih u 2017. godini, jedan monitor nabavljen 2014. godine.

Zagreb, 30. siječanj 2023. godine.

Bilješke sastavio:

Tomislav Čičko, dipl.oec.

 **MINISTAR**

 **Šime Erlić**